Reeglina sobib libeduse tõrjeks kõige paremini liivatamiskillustik, sest graniitliiva terad on kandilised ja nurgelised, tagades parema pidamise. Rusikareegli järgi kulub libeduse tõrjeks 1kg liivatamiskillustikku 5m2. Seega jagub 25kg mugavast sangaga paberkotist põhiliste liikumisteede katmiseks. Liivatamiskillustiku plussiks on, et see ei külmu, teda on lihtne ja mugav transportida ja ladustada ning ta on kokku kogutuna korduvkasutatav. Õhema jääkihi puhul on paslik kasutada ka kaasaegseid keemilisi jääsulatusvahendeid, mis kokkupuutel pinnaga eraldavad sulatamiseks vajalikku soojust. Reeglina need madalal temperatuuril ei külmu ega jäta kasutamisjärgselt pinnakatetele jälgi. Olenevalt jää paksusest ja temperatuurist, kulub jääsulatusvahendeid 15-150 grammi ruutmeetri kohta.